5  Greomp eur sell ouz an istor santel.  Gouzout a rit ervat penaos e tisentas Adam hag Eva ouz an Aotrou.Doue, dre zibri ar frouez difennet outo.  O ene, gwenn-kann diagent ha lugernus, a zeuas kerkent da veza du-pod ha divalo euzus.  Evit o finijenn e voent kaset kuit gant Doue eus Baradoz an douar ha kondaonet da chounit o bara diouz chouezenn o zal. Beze kouezo warno hivizi-ken ar chlenved,  ar poaniou a bep seurt hag ar maro zoken.  Doue evelato no dilezas ket en o gwalleur. Dar mare medont kaset kuit eus Baradoz an douar, e roe dezo e cher da zigas eur Salver dar bed.  Ha neo ket war an den kepken e taolas Doue e valloz, met ivez war an diaoul, en doa kemeret stumm eun naer evit touella Adam hag Eva hag o lakaat da goueza er peched.  6  « Enebiez a lakain, emezan dan diaoul, etre ar vaouez ha te, etre da lignez hag he hini; da benn a vezo flastret dit ganti, ha  te a glasko flemma dezi he seul. »  Ar vaouez-se a dlee beza enebour touet dan diaoul, a dlee he lignez flastra dezañ e benn, ne chell beza nemet ar Werchez Vari.  Doue a roe da anaout dar bed e vije ar Werchez glan ha santel hag e teuje da veza Mamm dHor Salver Jezuz-Krist.  Rak, evel a ouzoch, dan diaoul e teuer da veza mignon pe gentoch sklavour dre ar peched mar-vel; hag e enebour, dre dechout gant doñjer diouz ar peched evel ma techer diouz ar vosenn. Seul chlanoch e vez  eun ene seul euzusoch e vez dan diaoul, seul vui en devez kasoni outañ. Setu perak, pa neus oet morse war he ene an distera peched, na zoken peched bon tud kenta, ar Werchez eo brasa enebour an diaoul.  Met neo ket bet awalch evit ar Werchez beza enebour ar spered milliget-se; ouspenn-se he deus flastret dezañ e benn, pe, ma kavit gwelloch, deuet eo a-benn da freuza labour Satan, o lakaat er bed he Mab Jezuz. Maro Hor Salver war ar groaz en deus diskaret rouantelez an diaoul ha tennet hon  eneou a dre e skilfou.  Gwelet hon eus, hep mar ebet, en hon ilizou, eur skeudenn pe eun daolenn bennak, a ziskouez ar Werchez ganti eul lostenn gwenn evel an erch, eur vantell glaz evel an oabl, en he sav war volz an Neñvou, o flastra dindan he zroad he fenn dan naer villiget.  8  Ar skeudennou pe an toalennou-se a zigas da soñj deomp eus komzou an Aotrou Doue e baradoz an Douar; diskouez a reont deomp glanded dispar ar Werchez hag he galloud war sperejou falla an ifern. Na ehanomp  morse dhe fedi hag e roio deomp skoazell enep al loen fall-se.  Gouzout a rit emañ bemdez o troidella endro-deomp, evel eul leon e kounnar, o klask hol lonka, da lavarout eo o klask mouga, dre ar peched marvel, buhez ar chras en hon ene, evit ober achanomp tud gwalleürus da virviken.  Goulennomp eta bepred skoazell hor Mamm eus an Neñv evit herzel ouz eun enebour ken fallakr.